| Medaljeoversikt |
| --- |
| Konkurrerte for Bulgarias flagg Bulgaria |
| Friidrett: |
| Friidrett Lag-EM i friidrett (First League) |
| Sølv | Dublin 2013 |  100 m |
| Friidrett Lag-EM i friidrett (Second League) |
| Gull | Stara Zagora 2015 |  100 m |
| Gull | Stara Zagora 2015 |  200 m |
| Bronse | Stara Zagora 2015 |  4x100 m |
| Sølv | Riga 2014 |  100 m |
| Friidrett Lag-EM i friidrett (Third League) |
| Sølv | Marsa 2010 |  4x100 m |
| Friidrett Balkanmesterskapet i friidrett |
| Bronse | Pitesti 2014 |  100 m |
| Gull | Stara Zagora 2013 |  100 m |
| Sølv | Stara Zagora 2013 |  4x100 m |
| Friidrett Balkanmesterskapet i friidrett innendørs |
| Bronse | Istanbul 2013 |  60 m |
| Friidrett U23-EM i friidrett |
| Sølv | Tallinn 2015 |  100 m |
| Friidrett Junior-EM i friidrett |
| Sølv | Rieti 2013 |  100 m |

**Denis Dimitrov** (født 10. februar 1994 i Montana) er en bulgarsk sprinter. Han har personlig rekord på 10,16 på 100 meter, satt i 2013. Han vant 100 meter ved Balkanmesterskapet i friidrett 2013, og har sølv fra både junior-EM i 2013 og U23-EM i 2015.

Idrettskarriere
---------------

Dimitrov deltok ved Lag-EM i friidrett 2010, der Bulgaria deltok i Third League. Der deltok han på Bulgarias stafettlag på 4 x 100 meter, som kom på 2.-plass i denne øvelsen. 

Ved Balkanmesterskapet i friidrett innendørs 2013 kom han på 2.-plass på 60 meter med tiden 6,76 sekunder, en hundredel bak greske Efthímios Steryioúlis. Han deltok på Bulgarias lag ved Lag-EM i friidrett 2013, der Bulgaria deltok i First League. Der kom han på 2.-plass på 100 meter, bak Churandy Martina, med tiden 10,76. Han deltok også på 4 x 100 meter stafett, der Bulgaria kom på 11.-plass. Ved junior-EM i friidrett 2013 i juli løp han både 100 og 200 meter. På 100 meter kom han på 2.-plass, bak britiske Chijindu Ujah, og på 200 meter kom han på 7.-plass. Ved Balkanmesterskapet i friidrett 2013 vant han 100 meter på tiden 10,32, men det var for mye medvind (3 m/s) til at dette resultatet teller som personlig rekord. Bulgaria kom på 2.-plass på 4 × 100 meter, med Dimitrov på laget. I august deltok han ved VM i friidrett 2013 i Moskva. Der løp han 100 meter på 10,29 i innledningsheatet, som var 30. beste tid, men han gikk ikke videre til semifinalene. 

Bulgaria deltok i Second League ved Lag-EM i friidrett 2014, etter at de rykket ned en divisjon året før. Igjen kom han på 2.-plass på 100 meter, med tiden 10,55. Sveitsiske Pascal Mancini vant denne øvelsen. Bulgaria kom på 3.-plass sammenlagt i lagkonkurransen, og beholdt plassen i Second League. Ved Balkanmesterskapet i friidrett 2014 fikk han bronse på 100 meter, og ved EM i friidrett 2014 ble han slått ut i semifinalen, der han løp på 10,98. 

Han deltok på 60 meter ved EM i friidrett innendørs 2015 i Praha. Han satte personlig rekord på 6,65 i innledningsheatet, men ble slått ut i semifinalen der han løp på 6,66 og fikk 11. beste tid der. I juni deltok han ved Lag-EM i friidrett 2015, der Bulgaria deltok i Second League. Her vant han både 100 meter og 200 meter. 100 meter løp han på 10,34, og på 200 meter satte han personlig rekord på 21,38. I tillegg kom Bulgaria på 3.-plass på 4 x 100 meter. Dimitrov var dermed en sterk bidragsyter til at Bulgaria kom på 2.-plass i lagkonkurransen, og rykket opp til First League. 

I juli 2015 deltok han ved U23-EM i friidrett, 22 år gammel. Der kom han på 2.-plass på 100 meter med tiden 10,34, én hundredel bak italienske Giovanni Galbieri.

Referanser
----------

1. ↑   World Athletics Database, World Athletics utøver-ID 261373[Hentet fra Wikidata]
2. ↑  .
3. ↑  Türkiye Atletizm Federasyonu - *Balkan Indoor Championships*, besøkt 3. september 2015.
4. ↑  European Athletics - *4th European Team Championships, First League Dublin IRL 22 - 23 June* Arkivert 24. september 2015 hos Wayback Machine. besøkt 3. september 2015.
5. ↑  Tilastopaja oy - *Balkan Championships Stara Zagora BUL 27 - 28 July*, besøkt 3. september 2015.
6. ↑  Europran Athletics - *33rd European Athletics Indoor Championships, O2 Arena Praha CZE 5 - 8 March Indoor* Arkivert 23. september 2015 hos Wayback Machine. besøkt 4. september 2015.
7. ↑  European Athletics - *http://www.european-athletics-statistics.org/db/eurathresults.php?CID=12861915* Arkivert 24. september 2015 hos Wayback Machine. besøkt 4. september 2015.

Eksterne lenker
---------------

* (en) Denis Dimitrov – World Athletics Rediger på Wikidata